МИНИСТАРСТВО ПОЉОПРИВРЕДЕ ШУМАРСТВА И ВОДОПРИВРЕДЕ, РЕПУБЛИЧКА ДИРЕКЦИЈА ЗА ВОДЕ  
и
ГРАД НОВИ ПАЗАР 

упућују

ЈАВНИ ПОЗИВ

за наставак јавних консултација и презентације
Пројекта саобраћајнице десној обали реке Јошанице и припадајућег
Плана управљања ризицима по животну средину и друштвено окружење (ESMP)
Министарство пољопривреде, шумарства и водопривреде – Републичка дирекција за воде и Град Нови Пазар позивају заинтересовану јавност на наставак консултација у вези са планираном изградњом саобраћајнице на десној обали реке Јошанице. Консултације представљају наставак процеса информисања и укључивања заинтересованих страна, започетог током припреме и усвајања планске документације и настављеног јавним представљањем идејног решења саобраћајнице.
У оквиру консултација биће представљена даља разрада планираног решења, као и Нацрт плана управљања ризицима по животну средину и друштвено окружење (ESMP).
Циљ консултација је да се заинтересованој јавности, а посебно лицима која живе, послују или користе непокретности у зони планираних радова, пруже додатна објашњења и одговори на питања постављена током претходног циклуса јавних консултација у вези изграње саобраћајнице на десној обали Јошанице, као и да се заинтересована лица упознају са могућим утицајима пројекта на животну средину и друштвено окружење и мерама за њихово избегавање и ублажавање. Посебна пажња биће посвећена безбедности, приступу објектима и парцелама, одвијању свакодневних и пословних активности, заштити инфраструктуре и управљању утицајима градилишта, како би заинтересована лица својим коментарима и предлозима допринела финализацији ESMP-а.
Биће представљен и начин праћења стања на терену и спровођења предвиђених мера пре почетка и током извођења радова, као и поступак путем којег грађани и друга заинтересована лица могу пријавити питање, проблем, притужбу, евентуалну штету или други утицај непосредно повезан са извођењем радова.
Јавне консултације одржаће се 30. септембра 2026. године, са почетком у 15.00 часова, у сали за састанке Градске управе Града Новог Пазара, Стевана Немање бр. 2, 36300 Нови Пазар, III спрат.
Нацрт плана управљања ризицима по животну средину и друштвено окружење биће доступан заинтересованој јавности пре одржавања састанка на званичним интернет страницама Републичке дирекције за воде https://rdvode.gov.rs/ и Града Новог Пазара https://www.novipazar.rs/ , како би се сви заинтересовани благовремено упознала са његовим садржајем.
Питања, коментари и сугестије на Пројекат изградње саобраћајнице на десној обали Јошанице и нацрт ESMP-а могу се доставити и електронским путем на адресу: rdvode@minpolj.gov.rs. Питања, коментари и предлози могу се изнети и непосредно током састанка.
